Pitkän hännän avainsanat, eli long-tail-keywords, ovat hakusanoja, joilla on pienempi kilpailu. Usein se tarkoittaa myös sitä, että pitkän hännän avainsanaa käyttävä henkilö etsii tarkasti juuri tietynlaista tuotetta. Esimerkiksi”lenkkarit” ei ole pitkän hännän avainsana, vaan ns. pääavainsana.
”Vihreät lenkkarit maastojuoksuun” on esimerkki pitkän hännän avainsanasta. Tällaista avainsanaa käyttävä henkilö on selvästi päättänyt, että hän haluaa hankkia vihreät lenkkarit, jotka soveltuvat maastojuoksuun. Siksi tällaisella avainsanalla sijoittuminen hakutuloksissa voi olla jopa tuloksellisempaa kuin epämääräisellä ja laajalla päähakusanalla.